Aalborg Stiftstidende, 1843-12-21
Fædrelandet. Kjøbenhavn, den 18de December. Den kirkelige Høitid igaar i Anledning af Garnisonsmenighedens Præst Professor Brorsons 50-aarige Embedsjubilæum aabnedes med en Jndgangsbøn af Menighedens residerende Capellan Hr. Glahn. Fra Choret bragte Biskop Mynster, efter at have udviklet Betydningen af det Vidnesbyrd, som den Geistlige er kaldet til at forkynde, Jubeloldingen Lykønskning og Tak i de Manges Navn. Jubilaren selv kastede i sin Prædiken et Tilbageblik ud over sit Liv og sin lange Embedsvirksomhed i den samme Menighed, med hjertelig Tak til den Gud, der havde fort og styrket ham paa hans lange Vandring, og til sin elskede Menighed, af hvem han havde modtaget saamange Vidnesbyrd om Hengivenhed og Kjærlighed. Da han derpaa havde betraadt Alteret, reiste Provst Holm sig fra sit Sæde i Choret og tiltalte ham som den Jævnaldrende, der havde virket samtidig med ham og der ogsaa nylig havde feiret sin Jubelfest. Til at forskjønne Festen blev en Cantate afsjungen, hvortil H. C. Andersen havde skrevet Texten og Secretair Hartmann componeret Musiken. Den hele Høitidelighed, der overværedes af mange geistlige, militaire og civile Embedsmænd samt en talrig Forsamling af selve Menigheden, sluttedes med en Bøn af Menighedens Katechet Hr. Holm. Jubeloldingen var afhentet til Kirken af Hs. Durchl. Prinds Wilhelm, Biskop Mynster og Stadens Commandant, der tilligemed flere andre i Procession ledsagede ham derhen. Efterat være vendt hjem fra den kirkelige Høitid, billedes han af Blindenstitutets Elever med en Lykønskningsfang, der indlededes med en kort Tiltale af Eleven Adolph Gether, hvori denne yttrede de Blindes Tak til Oldingen, som for 32 Aar siden fattede den ædle Beslutning at grundfæste dem et kjærligt Hjem, og som fra den første Dag indtil dette festlige Øieblik havde virket for deres Kreds med samme usvækkede Jver." Derpaa bragtes ham Lykønskninger igjennem Geheime-Etatsraad Adler fra Hs. Maj. Kongen. som selv havde overværet Høitiden i Kirken, igjennem en Deputation af høie Officerer fra alle de 10 her garnisønerende Batailloner, og igjennem en anden Deputation fra Landcadetakademiet. (Berl. Td.)- Ved sidste Stænderforsamlings Slutning lod Geheimeraad Ørsted sig forlyde med, at han neppe mere vilde komme til at fungere som kgl. Commissarius, da hans tiltagende Alder og det anstrængende Arbeide maatte gjøre det ønskeligt for ham at blive afløst. Der er i den senere Tid kommen mangehaande Grunde til, som sikkert maa have forstærket dette Ønske hos ham, og man taler om det som afgjort, at han ikke vil blive Commissarius næste Gang. Publicum seer sig naturligviis nu om efter en Eftermand til denne vigtige Post, og Rygtet desianerer dertil en høi Embedsmand ved Toldvæsenet, bekjendt, baade som en talentfuld, kundskabsrig og energisk Mand. Hvad der nu er sandt i disse Rygter, vil Tiden vise. (O. Th. Av.) Sandsynligviis har Ørsted endnu ikke opgivet endnu engang at fungere som Commissarius ved det forestaaende Stændermøde. Af den betydelige Sum, som Jngenieurcorpsets Materialforvalter, Krigsraad Carlsen, i forrige Uge var saa uheldig at miste ved Stormen, skal dog det Meste være tilveiebragt. Jmellem 700 og 800 Rbd. skulle mangle. (S. Bl.)- Det har længe været ønsket og flere Gange offentlig omtalt, hvor hensigtsmæssigt og gavnligt det vilde være, omen Privatmand oprettede en Pleieanstalt for Afsindige enten i selve Hovedstaden eller i Nærheden af den. En slig Indretning er nu paatænkt af Hr. Bataillonschirurg Aug. Thornam, som til næste Aar vil træde i Virksomhed, saaledes at der deels skulde forpleies incurable Sindssvage og deels forefindes den nødvendige Leilighed og de nødvendige Apparater o. s. v. for at kunne optage Afsindige fra Byen enten under en kort Paruxysme, eller interimistisk, indtil de kunne bringes til de større Galehospitaler. Efter Forlydende agter Hr. Thornam at vælge et Sted tæt udenfor Byen til Anstalten. (Berl. T.)